Vuođđogálggat barggus: Fievrredanbargi

**Fievrredanbargi barggut**:

* vuodjit gálvobiilla sihkkarit ja rašuvnnalaččat guorbmebiillain, ja plánet ja gávdnat ruvttuid doalvunbáikái
* viežžat, sirdit ja buktit, ja doalvut gálvvuid
* gárvvistit dokumentašuvnna gálvvuid fievrredeami birra
* gulahallat kundariiguin ja bargoskihpáriiguin
* rehkenastit ja rehkenastit áiggi ja gaskkaid
* dárkkistit ahte fievru dilli čuovvu láhkaásahusaid

**Lohkan**

**Fievrredanbargi šaddá juohke beaivvi**

* lohkat oanehis bagadusaid ja šilttaid johtolagas
* lohkat ja dárkkistit ahte gálvosátta lea riekta merkejuvvon
* lohkat iešguđetlágan kárttaid
* lohkat ja dárkkistit sáttadokumentašuvnna
* lohkat dieđuid
* lohkat ruktočilgehusaid GPS:as

**Fievrredanbargi šaddá jeavddalaččat**

* lohkat bienalaš bagadusaid
* lohkat bargodábiid ja dieđuid čadnon iešguđetlágan gálvvuid gieđahallamii
* lohkat vuorroplánaid ja luopmolisttuid
* lohkat mátkečálána
* lohkat e-poasttaid ja dieđuid

**Fievrredanbargi šaddá muhtumin**

* lohkat dieđuid ja skoviid čadnon iežas bargodillái
* lohkat oahpahusmateriála ja iskosiid
* lohkat DBS (HMS)-dieđuid
* lohkat spiehkastathálddašeami bargodábiid ja bagadusaid
* geahččat teknihkalaš giehtagirjjiid
* lohkat ođasmahtton dieđuid ja njuolggadusaid čadnon sertifiserengáibádusaide
* lohkat ja oahpásmuvvat ođđa bargodábiide
* lohkat vuodjin- vuoiŋŋastanáigemearrádusaid

**Čállin**

**Fievrredanbargi šaddá juohke beaivvi**

* vuolláičállit, russet ja oanehaččat čállit fievrredanreivviide
* guitet vuostáiváldon ja bukton gálvvuid
* čállit bargguid loggii
* deavdit pállaguittiid

**Fievrredanbargi šaddá jeavddalaččat**

* + deavdit álkes skoviid go leat spiehkastagat dahje earenoamáš dáhpáhusat
	+ ráhkadit bargoplánaid
	+ čállit dieđuid ja e-poasttaid

**Fievrredanbargi šaddá muhtumin**

* čállit oanehis raporttaid
* čállit ohcamiid ja gulaskuddamiid
* vástidit gažaldagaid kurssaid, sertifiseremiid ja iskkademiid oktavuođas
* čállit notáhtaid kurssain ja diehtojuohkinčoahkkimiin
* čállit dieđuid boasttuvuođaid ja váilevašvuođaid birra
* deavdit iešguđetlágan skoviid čadnon iežas bargodillái
* raporteret ja dokumenteret dáhpáhusaid lihkohisvuođaid, rievideami, dahje áiti dilálašvuođaid oktavuođas
* raporteret ja dokumenteret jus materiálat ja olbmot vaháguvvet
* raporteret ja dokumenteret billistemiid ja suoládemiid
* viidáseappot sáddet váidagiid lágideaddjis dahje vuostáiváldis

**Njálmmálaš gálggat**

**Fievrredanbargi šaddá juohke beaivvi**

* hupmat kundariiguin ja eará aktevrraiguin
* háleštit eará guorbmebiilavuddjiiguin koordineren dihte barggu
* guldalit bargojođiheaddji bagadusaid ja vástidit daidda
* raporeteret gos lea ja movt bargguin manná miehtá beaivvi
* addit ja vuostáiváldit njálmmálaš dieđuid
* oassálastit eahpeformálalaš ságastallamiidda bargoskihpáriiguin dahje earáiguin

**Fievrredanbargi šaddá jeavddalaččat**

* searvat bargojoavkkuid čoahkkimiidda
* raporteret váttisvuođaid
* raporteret boasttuvuođaid mekanihkkáriidda dahje servicebargiide
* čoavdit váttisvuođaid kundariiguin dahje earáiguin
* hálddašit vuordemeahttun dáhpáhusaid

**Fievrredanbargi šaddá jeavddalaččat**

* jearrat sáhttá go njulget vejolaš boasttuvuođaid dokumentašuvnnas
* čilget manne ii sáhte fievrredit gálvvuid dahje šiehtadallat čovdosa
* oassálastit ságastallamiidda virgedili birra ja mielbargiságastallamiidda
* vástidit njálmmálaš gažaldagaid oahpahusas
* searvat mielbargiságastallamii iežas jođiheddjiin
* dieđihit dáhpáhusaid ja lihkohisvuođaid

**Rehkenastin**

**Fievrredanbargi šaddá juohke beaivvi**

* rehkenastit áigegeavaheami gaskkaid oktavuođas
* rehkenastit dárbbu boaldámuša deavdit
* rehkenastit vuodjin- ja vuoiŋŋastanáiggiid

**Fievrredanbargi šaddá jeavddalaččat**

* dárkkistit iežas bálkálihpu
* mihtidit deahkkaassodaga ja árvvoštallat leago dat doarvái buorre
* iskat deahkaid áibmodeattu ja vejolaččat deavdit rievttes áibmomeari
* rehkenastit boaldámušgeavaheami ja buohtastahttit iešguđetge fievrruid gaskamearálaš geavaheami tabeallaiguin
* gozihit goluid bargguid oktavuođas
* lohkat ja gávdnat kárttain, GPS:in dahje luoddagirjjiin
* gozihit vejolaš borramušbuhtadusa ja vearrogáibádusaid

**Fievrredanbargi šaddá jeavddalaččat**

* dovdat man olu guorbmekapasitehta biillas lea
* dovdat gálvoluoitima gáibádusaid ja gávnnahit mii gáibiduvvo sihkkarastin várás guorpmi
* árvvoštallat fievrru allodaga ja guhkkodaga vuodjit sihkkarit

**Digitála gálggat**

**Fievrredanbargi šaddá juohke beaivvi**

* geavahit dihtorvuogádagaid biillain
* geavahit GPS:a gávdnat kundariid
* gulahallat bargoaddiin e-poastta bokte
* iskat bargguid ja šiehtadusaid kaleandaris ja e-poasttas
* šiehtadit goas boahtá kundariiguin e-poastta bokte ja bidjat daid kaleandarii
* geavahit giehtaterminála registreret ja dárkkistit gálvvuid go deavdá ja gurre
* sáddet ja vuostáiváldit dieđuid

**Fievrredanbargi šaddá jeavddalaččat**

* deavdit dieđuid dahkkon bargguid birra
* iskat iežas biilla rádjostáhtusa dahje elektrovnnalaš ráju bokte
* iskat buktináiggiid gálvvuin maid galgá viežžat rájus, neahtas
* deavdit bargoáigeskoviid elektrovnnalaš skoviiguin
* iskat ahte elektrovnnalaš rehketvuođđu lea ráhkaduvvon ja sáddejuvvon rehketossodahkii
* ođasmahttit vuodjinlogga – iskat ahte vuoiŋŋastanáigemearrádusat dollojuvvojit
* sáddet e-poastta vuodjinkantuvrii ja gálvvuid vuostáiváldái
* geavahit iešguđetge digitála deaivvadansajiid ovttasbargamii ja gulahallamii
* geavahit e-poastta gulahallat kundariiguin ja bargoaddiin
* geavahit elektrovnnalaš máksinvuogádagaid mat gullet gálvo- ja olmmošfievrredeapmái

**Fievrredanbargi šaddá muhtumin**

* dokumenteret bargguid dohkkeheapmái elektrovnnalaš skoviid bokte
* gávdnat skoviid mat gusket bargodillái
* sáddet diŋgomiid mielddusin e-poasttas
* geavahit rehkenastinárkka dahje eará elektrovnnalaš reaidduid rievdadit dahje árvvoštallat gálvosáddagiid
* ohcat interneahtas gávdnat kunddardieđuid
* čállit šiehtadusaid, bargguid ja vurket daid elektrovnnalaš vuorkkáide
* gávdnat riikkarájiid rastá fievrredeami njuolggadusaid
* Iskat internationála fievrredanšiehtadusaid
* iskat siskkáldasdárkkisteami njuolggadusaid
* geavahit QR- ja sáhcokodaid
* geavahit fiehttotelefovnna ja neahttadulbosa iešguđetlágan áppaiguin mat leat čadnon bargguide
* govvet dokumentašuvdnan go leat dáhpáhusat ja lihkohisvuođat
* geavahit iešguđetlágan oahpporesurssaid
* geavahit standárda kánturprográmmaid